title: 2004/858/EF: Kommissionens afgørelse af 15. december 2004 om oprettelse af et forvaltningsorgan benævnt »Forvaltningsorganet for Folkesundhedsprogrammet« til forvaltning af Fællesskabets indsats inden for folkesundhed i medfør af Rådets forordning (EF) nr. 58/2003

text:
               16.12.2004

               DA

               Den Europæiske Unions Tidende

               L 369/73

      KOMMISSIONENS AFGØRELSE

   af 15. december 2004
   om oprettelse af et forvaltningsorgan benævnt »Forvaltningsorganet for Folkesundhedsprogrammet« til forvaltning af Fællesskabets indsats inden for folkesundhed i medfør af Rådets forordning (EF) nr. 58/2003
   (2004/858/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, stk. 1, og
   ud fra følgende betragtninger:

               (1)

               Ved forordning (EF) nr. 58/2003 bemyndiges Kommissionen til at oprette forvaltningsorganer i overensstemmelse med de generelle vedtægter, der er fastlagt i nævnte forordning, og til at overdrage visse opgaver i forbindelse med forvaltningen af et eller flere EF-programmer til disse forvaltningsorganer; nærværende afgørelse berører ikke anvendelsen af nævnte forordning.

               (2)

               Oprettelsen af et forvaltningsorgan skal gøre det muligt for Kommissionen at koncentrere sig om sine vigtigste aktiviteter og funktioner, som ikke kan delegeres, uden af den grund at miste styringen af, kontrollen med og det endelige ansvar for de foranstaltninger, som forvaltes af forvaltningsorganerne.

               (3)

               Forvaltningen af programmet for Fællesskabets indsats inden for folkesundhed, som blev vedtaget med Europa-Parlamentets og Rådets afgørelse nr. 1786/ 2002/EF af 23. september 2002 (2), vedrører gennemførelsen af projekter af teknisk art, som ikke indebærer, at der skal træffes politiske beslutninger, og som kræver stor teknisk og finansiel ekspertise under hele projektforløbet.

               (4)

               Der kunne i forbindelse med gennemførelsen af dette program overdrages opgaver til et forvaltningsorgan med en klar adskillelse mellem programlægning, som henhører under Kommissionens tjenestegrene, og gennemførelsen af projekterne, som ville være overladt til forvaltningsorganet.

               (5)

               Der er gennemført en cost-benefit-analyse, som viser, at oprettelsen af et forvaltningsorgan ville gøre det muligt at effektivisere gennemførelsen af folkesundhedsprogrammet med færre midler. Med udgangspunkt i folkesundhedsprogrammets beskaffenhed lægges der vægt på betydningen af at delegere opgaver af teknisk art, idet hovedmålsætningen er at styrke forbindelserne mellem dette EF-program og fagfolk i medlemsstaterne.

               (6)

               Med henblik på opfyldelsen af de af Kommissionen opstillede mål og under Kommissionens kontrol vil forvaltningsorganet skulle mobilisere ekspertise på højt niveau. Organet skal desuden sikre så effektiv en gennemførelse af programmet som muligt ved at gøre det lettere at rekruttere specialister på folkesundhedsområdet.

               (7)

               Ud over sine langsigtede opgaver vil organet skulle forbedre fleksibiliteten i programmets gennemførelse. Organets årlige arbejdsprogram vil blandt andet gøre det muligt at sikre, at organet bidrager til at virkeliggøre de årlige prioriterede tiltag til gennemførelse af folkesundhedsprogrammet, som Kommissionen tilrettelægger og træffer beslutning om efter at have hørt programudvalget.

               (8)

               En forvaltning baseret på organets resultater, med indførelse af de nødvendige kontrol- og koordinationsprocedurer og -kanaler, vil gøre det muligt at forenkle Kommissionens tjenestegrenes procedurer for gennemførelse af programmet. Kommissionens tjenestegrene vil kunne drage nytte af organets tekniske arbejde via en hensigtsmæssig tilrettelæggelse af de opgaver, der indebærer politiske vurderinger, i overensstemmelse med dette arbejde. Kommissionens tjenestegrene skal desuden varetage de opgaver vedrørende programmets gennemførelse, som Kommissionen ikke finder det hensigtsmæssigt at overlade til organet.

               (9)

               Organets samarbejde med Kommissionens tjenestegrene og varetagelsen af dets specifikke opgaver vedrørende formidling af oplysninger og støtte til netværkene skal gøre det muligt at gøre Fællesskabets indsats inden for folkesundhed mere synlig.

               (10)

               De foranstaltninger, der er fastsat i denne afgørelse, er i overensstemmelse med udtalelse fra Forvaltningsorganudvalget —

         TRUFFET FØLGENDE AFGØRELSE:
   Artikel 1
   Oprettelse
   1.   Til forvaltning af programmet for Fællesskabets indsats inden for folkesundhed oprettes der et forvaltningsorgan (i det følgende benævnt »organet«), hvis vedtægter er fastlagt i forordning (EF) nr. 58/2003.
   2.   Organets navn er »Forvaltningsorganet for Folkesundhedsprogrammet«.
   Artikel 2
   Placering
   Organet placeres i Luxembourg.
   Artikel 3
   Varighed
   Organet oprettes for en periode, der begynder den 1. januar 2005 og slutter den 31. december 2010.
   Artikel 4
   Mål og opgaver
   1.   Organet skal som led i programmet for Fællesskabets indsats inden for folkesundhed, der er indført ved Europa-Parlamentets og Rådets afgørelse nr. 1786/2002/EF af 23. september 2002 (i det følgende benævnt »rammeafgørelsen«), udføre opgaverne vedrørende fællesskabsstøtte i henhold til programmet, bortset fra evaluering af programmet, overvågning af lovgivningen og andre foranstaltninger, der måtte henhøre under Kommissionens enekompetence. Organets opgaver består navnlig i

               a)

               at forvalte alle faser i folkesundhedsprogrammet i forbindelse med specifikke projekter på grundlag af afgørelse nr. 1786/2002/EF og det deri foreskrevne arbejdsprogram, som Kommissionen vedtager, og at gennemføre den nødvendige kontrol, idet organet træffer de relevante beslutninger i henhold til fuldmagtsdokumentet fra Kommissionen

               b)

               at vedtage budgetgennemførelsesakter for indtægter og udgifter samt, i henhold til de beføjelser, Kommissionen har udstyret det med, at træffe alle andre dispositioner, der er nødvendige for at gennemføre folkesundhedsprogrammet, særlig i forbindelse med tildeling af kontrakter og tilskud

               c)

               at yde logistisk, videnskabelig og teknisk bistand, navnlig via tilrettelæggelse af tekniske møder (styring af ekspertarbejdsgrupper), indledende undersøgelser, seminarer eller konferencer.

         2.   Det fuldmagtsdokument, Kommissionen vedtager, indeholder en detaljeret beskrivelse af alle de opgaver, der overdrages til organet. Dokumentet sendes til Forvaltningsorganudvalget til orientering.
   Artikel 5
   Organisationsstruktur
   1.   Organet forvaltes af en styrelseskomité og en direktør, som Kommissionen udpeger.
   2.   Styrelseskomitéens medlemmer udnævnes for to år.
   3.   Organets direktør udnævnes for fire år.
   Artikel 6
   Tilskud
   Organet modtager et tilskud over De Europæiske Fællesskabers almindelige budget; tilskuddet tages fra bevillingen til folkesundhedsprogrammet.
   Artikel 7
   Kontrol og rapportering om gennemførelsen
   Organet er underlagt Kommissionens kontrol og skal regelmæssigt aflægge rapport om gennemførelsen af de programmer, det skal forvalte, på de betingelser og med den hyppighed, der fastsættes i fuldmagtsdokumentet.
   Artikel 8
   Gennemførelse af driftsbudgettet
   Organet gennemfører sit driftsbudget i overensstemmelse med bestemmelserne i standardfinansforordningen (3).

      Udfærdiget i Bruxelles, den 15. december 2004.

            På Kommissionens vegne

         Markos KYPRIANOU

            Medlem af Kommissionen

      (1)  EFT L 11 af 16.1.2003, s. 1.

      (2)  EFT L 271 af 9.10.2002, s. 1. Senest ændret ved beslutning 786/2004/EF (EUT L 138 af 30.4.2004, s. 7).

      (3)  Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (EUT L 297 af 22.9.2004, s. 6).


title: Rådets afgørelse (EU) 2017/562 af 21. marts 2017 om beskikkelse af en suppleant til Regionsudvalget efter indstilling fra Den Portugisiske Republik

text:
               25.3.2017

               DA

               Den Europæiske Unions Tidende

               L 80/32

         RÅDETS AFGØRELSE (EU) 2017/562
   af 21. marts 2017
   om beskikkelse af en suppleant til Regionsudvalget efter indstilling fra Den Portugisiske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den portugisiske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som suppleant til Regionsudvalget, efter at Rodrigo VASCONCELOS DE OLIVEIRAs mandatperiode er udløbet —

         VEDTAGET DENNE AFGØRELSE:
   Artikel 1
   Følgende beskikkes herved som suppleant til Regionsudvalget for den resterende del af mandatperioden, dvs. indtil den 25. januar 2020:

               —

               Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. marts 2017.

            På Rådets vegne

         E. SCICLUNA

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


title: 2004/511/EF:Rådets afgørelse af 10. juni 2004 om det cypriotiske folks repræsentation i Europa-Parlamentet i tilfælde af en løsning på Cypern-problemet

text:
               12.6.2004

               DA

               Den Europæiske Unions Tidende

               L 211/22

      RÅDETS AFGØRELSE

   af 10. juni 2004
   om det cypriotiske folks repræsentation i Europa-Parlamentet i tilfælde af en løsning på Cypern-problemet
   (2004/511/EF)
   RÅDET FOR DEN EUROPÆISKE UNION HAR —
   under henvisning til protokol nr. 10 om Cypern til tiltrædelsesakten af 2003, særlig artikel 4,
   under henvisning til forslag fra Kommissionen, og
   ud fra følgende betragtninger:

               (1)

               Det Europæiske Råd har gentagne gange fremhævet, at det helst så, at Cypern tiltrådte som et genforenet land. Der er endnu ikke fundet nogen samlet løsning på Cypern-problemet og en genforening af øen.

               (2)

               Ifølge artikel 189 i traktaten om oprettelse af Det Europæiske Fællesskab består Europa-Parlamentet af repræsentanter for folkene i de i Fællesskabet sammensluttede stater. Medlemmerne af Europa-Parlamentet vælges ved almindelige direkte valg i overensstemmelse med artikel 190 i traktaten om oprettelse af Det Europæiske Fællesskab, artikel 108 i traktaten om oprettelse af Det Europæiske Atomenergifællesskab og akten om almindelige direkte valg af medlemmerne af Europa-Parlamentet, som er knyttet som bilag til Rådets afgørelse 76/787/EKSF, EØF, Euratom (1), ændret ved Rådets afgørelse 2002/772/EF, Euratom (2), i det følgende benævnt »akten af 1976«.

               (3)

               Medlemmerne af Europa-Parlamentet for næste valgperiode 2004-2009 vælges ved valget den 10.-13. juni 2004. Ifølge artikel 11 i tiltrædelsesakten af 2003 skal der vælges seks repræsentanter på Cypern fra begyndelsen af valgperioden 2004-2009. Der vil imidlertid ikke blive afholdt valg for denne valgperiode 2004-2009 på den del af Cypern, hvor Republikken Cyperns regering ikke udøver effektiv kontrol.

               (4)

               For at sikre alle cyprioters repræsentation og valgrettigheder i tilfælde af en samlet løsning vil der skulle gøres en ende før tid på det cypriotiske folks repræsentanters mandat i Europa-Parlamentet, som vælges i juni 2004, og afholdes et ekstraordinært valg på hele Cypern for Europa-Parlamentets resterende valgperiode —

         TRUFFET FØLGENDE AFGØRELSE:
   Artikel 1
   I tilfælde af, at der iværksættes en samlet løsning på Cypern-problemet, finder følgende bestemmelser anvendelse uanset artikel 190, stk. 3, i EF-traktaten samt artikel 5, artikel 10, stk. 1, og artikel 11, stk. 2, i akten af 1976:

               a)

               Mandatet for det cypriotiske folks valgte repræsentanter i Europa-Parlamentet ophører ved åbningen af Europa-Parlamentets første session efter det i litra b) omhandlede valg.

               b)

               Der afholdes et ekstraordinært valg af repræsentanter for det cypriotiske folk i Europa-Parlamentet på hele Cypern for den resterende del af Europa-Parlamentets valgperiode 2004-2009 eller efterfølgende valgperiode på den første søndag efter udløbet af en periode på fire måneder efter, at Rådet i medfør af artikel 1, stk. 2, i protokol nr. 10 til tiltrædelsesakten af 2003 har truffet den første beslutning om at sætte suspensionen af anvendelsen af EU-retten ud af kraft.

               c)

               Mandatet for de medlemmer af Europa-Parlamentet, som vælges ved det i litra b) nævnte valg, påbegyndes ved åbningen af Europa-Parlamentets første session efter det i litra b) omhandlede valg og ophører ved åbningen af Europa-Parlamentets første session efter det næste valg.

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Luxembourg, den 10. juni 2004.

            På Rådets vegne

         D. AHERN

            Formand

      (1)  EFT L 278 af 8.10.1976, s. 1.

      (2)  EFT L 283 af 21.10.2002, s. 1.


title: Rådets afgørelse 2014/400/FUSP af 26. juni 2014 om forlængelse af mandatet for Den Europæiske Unions særlige repræsentant i Kosovo

text:
               27.6.2014

               DA

               Den Europæiske Unions Tidende

               L 188/68

         RÅDETS AFGØRELSE 2014/400/FUSP
   af 26. juni 2014
   om forlængelse af mandatet for Den Europæiske Unions særlige repræsentant i Kosovo (1)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 25. januar 2012 vedtog Rådet afgørelse 2012/39/FUSP (2) om udnævnelse af Samuel ŽBOGAR til Den Europæiske Unions særlige repræsentant (EUSR) i Kosovo. EUSR's mandat udløber den 30. juni 2014.

               (2)

               EUSR's mandat bør forlænges med endnu en periode på otte måneder.

               (3)

               EUSR skal gennemføre mandatet under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Den Europæiske Unions særlige repræsentant
   Mandatet for Samuel ŽBOGAR som Den Europæiske Unions særlige repræsentant (EUSR) forlænges herved indtil den 28. februar 2015. Rådet kan beslutte at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter henstilling fra Unionens højtstående repræsentant for udenrigsanliggender og sikkerhedspolitik (HR).
   Artikel 2
   Politikmål
   EUSR's mandat bygger på politikmålene for Unionen i Kosovo. Disse mål omfatter at spille en førende rolle i forbindelse med fremme af et stabilt, levedygtigt, fredeligt, demokratisk og multietnisk Kosovo, at styrke stabiliteten i regionen og bidrage til regionalt samarbejde og gode naboskabsforbindelser i det vestlige Balkan, at fremme et Kosovo, der går ind for retsstatsprincippet og beskyttelse af mindretal og af den kulturelle og religiøse arv samt at støtte Kosovos fremskridt i tilnærmelsen til Unionen i overensstemmelse med regionens europæiske perspektiv og i henhold til de relevante rådskonklusioner.
   Artikel 3
   Mandat
   For at nå politikmålene har EUSR mandat til:

               a)

               at tilbyde råd og støtte fra Unionen i den politiske proces

               b)

               at fremme Unionens overordnede politiske koordinering i Kosovo

               c)

               at styrke Unionens tilstedeværelse i Kosovo og sikre, at den er sammenhængende og effektiv

               d)

               at vejlede chefen for Den Europæiske Unions retsstatsmission i Kosovo (EULEX KOSOVO) om lokale politiske forhold, bl.a. om de politiske aspekter af spørgsmål vedrørende det udøvende ansvar

               e)

               at sikre overensstemmelse og sammenhæng i EU-aktionen i Kosovo, bl.a. ved at rådgive på lokalt plan i EULEX-processen

               f)

               at støtte Kosovos fremskridt i tilnærmelsen til Unionen i overensstemmelse med regionens europæiske perspektiv via målrettet offentlig kommunikation og Unionens outreachaktiviteter, der er bestemt til at sikre en bredere forståelse for og støtte til EU-relaterede spørgsmål hos offentligheden i Kosovo, herunder arbejdet i EULEX

               g)

               at overvåge, bistå og lette fremskridt med politiske, økonomiske og europæiske prioriteter i overensstemmelse med de respektive institutionelle kompetencer og ansvarsområder

               h)

               at bidrage til udviklingen og konsolideringen af respekten for menneskerettigheder og grundlæggende frihedsrettigheder i Kosovo, herunder med hensyn til kvinder og børn og beskyttelse af mindretal, i overensstemmelse med Unionens menneskerettighedspolitik og Unionens retningslinjer vedrørende menneskerettigheder

               i)

               at bistå med gennemførelsen af dialogen mellem Beograd og Pristina, der fremmes af Unionen.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   PSC opretholder privilegerede forbindelser med EUSR og er EUSR's primære kontaktpunkt til Rådet. PSC giver EUSR strategisk vejledning og politiske retningslinjer inden for rammerne af mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene.
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2014 til den 28. februar 2015 udgør 1 450 000 EUR.
   2.   Udgifterne forvaltes i overensstemmelse med de procedurer og regler, der gælder for Unionens almindelige budget. Det er tilladt statsborgere i lande i den vestlige Balkanregion at byde på kontrakter.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   Der udpeges specifikt personale til at bistå EUSR med at gennemføre sit mandat og bidrage til sammenhæng, synlighed og effektivitet i Unionens overordnede indsats i Kosovo. EUSR er inden for rammerne af sit mandat og de finansielle midler, der stilles til rådighed i den forbindelse, ansvarlig for at sammensætte sin medarbejderstab. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR underretter straks og løbende Rådet og Kommissionen om sin medarbejderstabs sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere ved EUSR. Lønnen til udstationeret personale afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeresved EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats eller EU-institutionens eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtsparterne, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
   Artikel 8
   Sikkerheden i forbindelse med EU's klassificerede informationer
   1.   EUSR og medarbejdere i dennes stab overholder de sikkerhedsprincipper og minimumsstandarder, der er fastsat i Rådets afgørelse 2013/488/EU (3).
   2.   HR er bemyndiget til i overensstemmelse med sikkerhedsforskrifterne vedrørende beskyttelse af EU's klassificerede informationer at videregive EU's klassificerede informationer og dokumenter til og med klassifikationsgraden »CONFIDENTIEL UE/EU CONFIDENTIAL«, som er udarbejdet med henblik på aktionen, til NATO/KFOR.
   3.   HR er bemyndiget til i overensstemmelse med sikkerhedsforskrifterne vedrørende beskyttelse af EU's klassificerede informationer og i overensstemmelse med EUSR's operationelle behov at videregive EU's klassificerede informationer og dokumenter til og med klassifikationsgraden »RESTREINT UE/EU RESTRICTED«, som er udarbejdet med henblik på aktionen, til De Forenede Nationer (FN) og Organisationen for Sikkerhed og Samarbejde i Europa (OSCE). Der udarbejdes lokale ordninger med henblik herpå.
   4.   HR er bemyndiget til at videregive ikke-klassificerede EU-dokumenter vedrørende Rådets forhandlinger om aktionen, som er omfattet af tavshedspligt i henhold til artikel 6, stk. 1, i Rådets forretningsorden (4), til tredjeparter, der er tilknyttet nærværende afgørelse.
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Unionens delegation og/eller medlemsstaterne yder, alt efter hvad der er relevant, logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af afsnit V i traktaten, i overensstemmelse med EUSR's mandat og på baggrund af sikkerhedssituationen i ansvarsområdet, træffe alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:

               a)

               udarbejde en specifik sikkerhedsplan på grundlag af rådgivning fra EU-Udenrigstjenesten, der omfatter specifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for ansvarsområdet, samt styring af sikkerhedshændelser og en beredskabs- og evakueringsplan for missionen

               b)

               sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i ansvarsområdet

               c)

               sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til ansvarsområdet på grundlag af de risikoratings, der er opstillet for dette område

               d)

               sikre, at alle vedtagne henstillinger, som udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i fremskridtsrapporterne og rapporterne om gennemførelse af mandatet til HR, Rådet og Kommissionen.

         Artikel 11
   Rapportering
   EUSR aflægger regelmæssigt rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt rapporter gennem Coreunettet. EUSR kan aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
   Artikel 12
   Koordination
   1.   EUSR bidrager til, at Unionens aktion fremtræder som en helhed, er sammenhængende og effektiv og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt, hvor det er hensigtsmæssigt, med de aktiviteter, der udføres af andre EUSR, som er aktive i regionen. EUSR sørger for regelmæssig briefing af medlemsstaternes missioner og Unionens delegationer.
   2.   På stedet holdes der tæt kontakt til cheferne for Unionens delegationer i regionen og medlemsstaternes missionschefer. De bestræber sig i videst mulige omfang at bistå EUSR i gennemførelsen af mandatet. EUSR vejleder chefen for EULEX KOSOVO om lokale politiske forhold, herunder om de politiske aspekter af spørgsmål vedrørende det udøvende ansvar. EUSR og den øverstbefalende for den civile operation konsulterer hinanden i fornødent omfang.
   3.   EUSR skal også holde tæt kontakt til relevante lokale myndigheder og andre internationale og regionale aktører på stedet.
   4.   EUSR sikrer sammen med andre EU-aktører på stedet formidling og udveksling af oplysninger blandt EU-aktører i indsatsområdet med henblik på at opnå en høj grad af fælles forståelse og vurdering af situationen.
   Artikel 13
   Bistand i forbindelse med krav
   EUSR og dennes medarbejderstab bistår ved tilvejebringelsen af elementer til at behandle ethvert krav og en enhver forpligtelse, der hidrører fra mandaterne fra de tidligere EUSR'er i Kosovo, og yder administrativ bistand og adgang til relevante sagsakter med henblik herpå.
   Artikel 14
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger HR, Rådet og Kommissionen en samlet rapport om gennemførelsen af mandatet inden udgangen af november 2014.
   Artikel 15
   Ikrafttræden
   Denne afgørelse træder i kraft på dagen for vedtagelsen.
   Den finder anvendelse fra den 1. juli 2014.

      Udfærdiget i Bruxelles, den 26. juni 2014.

            På Rådets vegne

         E. VENIZELOS

            Formand

      (1)  Denne betegnelse berører ikke holdningerne til status og er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.

      (2)  EUT L 23 af 26.1.2012, s. 5.

      (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).

      (4)  Afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).


Avis juridique important

|

E1994C0193

EFTA-TILSYNSMYNDIGHEDENS BESLUTNING Nr. 193/94/KOL af 30. november 1994 om godkendelse af visse EFTA-staters planer for undersøgelse for restkoncentrationer

EF-Tidende nr. L 383 af 31/12/1994 s. 0043 - 0044

EFTA-TILSYNSMYNDIGHEDENS BESLUTNING Nr. 193/94/KOL af 30. november 1994 om godkendelse af visse EFTA-staters planer for undersøgelse for restkoncentrationer EFTA-TILSYNSMYNDIGHEDEN HAR -under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),under henvisning til den i kapitel I, punkt 29, i bilag I til aftalen om Det Europæiske Økonomiske Samarbejdsområde omhandlede retsakt om undersøgelse af dyr og fersk kød for restkoncentrationer (Rådets direktiv 86/469/EØF, i det følgende benævnt retsakten om restkoncentrationer), særlig artikel 4,under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), ogud fra følgende betragtninger:Ved dokument af 23. november 1993, dokument af 28. december 1993, dokument af 27. januar 1994 og dokument af 31. marts 1994 har henholdsvis Finland, Østrig, Norge og Sverige tilsendt EFTA-Tilsynsmyndigheden planer for nationale foranstaltninger til gennemførelse af undersøgelse for restkoncentrationer af stoffer som omhandlet i bilag I til retsakten om restkoncentrationer;en undersøgelse af disse planer som ændret har vist, at de opfylder bestemmelserne i retsakten om restkoncentrationer, særlig artikel 4, stk. 1;de i denne beslutning fastsatte foranstaltninger er i overensstemmelse med udtalelse fra EFTA-Veterinærudvalget, der bistår EFTA-Tilsynsmyndigheden -VEDTAGET FØLGENDE BESLUTNING:1. Planerne for undersøgelse for restkoncentrationer af stoffer som omhandlet i bilag I til den i kapitel I, punkt 29, i bilag I til aftalen om Det Europæiske Økonomiske Samarbejdsområde omhandlede retsakt om undersøgelse af dyr og fersk kød for restkoncentrationer (Rådets direktiv 86/469), som de EFTA-stater, der er anført i bilaget, har indgivet, godkendes.2. De i bilaget anførte EFTA-stater vedtager de nødvendige love og administrative bestemmelser til iværksættelse af de i punkt 1 omhandlede planer.3. Denne beslutning træder i kraft den 1. december 1994.4. Denne beslutning er rettet til de i bilaget anførte EFTA-stater.5. Kun den engelske udgave af denne beslutning er autentisk.Udfærdiget i Bruxelles, den 30. november 1994.På EFTA-Tilsynsmyndighedens vegnePekka SÄILÄMedlem af kollegietBILAG Lande med godkendte planer for undersøgelse for restkoncentrationer ØstrigFinlandNorgeSverige


Avis juridique important

|

32000D0324

2000/324/EF: Kommissionens afgørelse af 25. april 2000 om ændring af afgørelse 1999/215/EF om godtagelse af tilsagn afgivet i forbindelse med antidumpingproceduren vedrørende importen af binde- og pressegarn med oprindelse i Polen, Tjekkiet og Ungarn og om afslutningen af proceduren med hensyn til importen af sådanne varer med oprindelse i Saudi-Arabien (meddelt under nummer K(2000) 1058)

EF-Tidende nr. L 112 af 11/05/2000 s. 0065 - 0066

Kommissionens afgørelseaf 25. april 2000om ændring af afgørelse 1999/215/EF om godtagelse af tilsagn afgivet i forbindelse med antidumpingproceduren vedrørende importen af binde- og pressegarn med oprindelse i Polen, Tjekkiet og Ungarn og om afslutningen af proceduren med hensyn til importen af sådanne varer med oprindelse i Saudi-Arabien(meddelt under nummer K(2000) 1058)(2000/324/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 905/98(2), særlig artikel 8, stk. 9,efter høring af Det Rådgivende Udvalg, ogud fra følgende betragtninger:A. TIDLIGERE PROCEDURE(1) Efter en undersøgelse, der blev indledt ved en meddelelse offentliggjort i De Europæiske Fællesskabers Tidende(3), indførte Rådet ved forordning (EF) nr. 603/1999(4) en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn.(2) Inden for rammerne af denne undersøgelse godtog Kommissionen endvidere ved afgørelse 1999/215/EF af 16. marts 1999(5) pristilsagn fra bl.a. det polske selskab WKI Isoliertechnik Spolka z.o.o. (i det følgende benævnt "selskabet").B. TILBAGETRÆKNING AF TILSAGN(3) Selskabet har imidlertid nu trukket sit tilsagn tilbage efter at have haft vanskeligheder ved at overholde visse betingelser i tilsagnet.(4) I betragtning af denne tilbagetrækning skal afgørelse 1999/215/EF derfor ændres, så selskabets navn fjernes fra listen over selskaber, hvis tilsagn er godtaget i denne procedure.(5) Sideløbende med denne afgørelse har Rådet ved forordning (EF) nr. 968/2000(6) trukket den fritagelse for antidumpingtold, der var indrømmet dette selskab, tilbage og indført en endelig antidumpingtold over for selskabet -TRUFFET FØLGENDE AFGØRELSE:Artikel 1Artikel 1, stk. 1, i afgørelse 1999/215/EF affattes således:"1. De tilsagn, der er afgivet af nedennævnte producenter i forbindelse med antidumpingproceduren vedrørende importen til Fællesskabet af binde- og pressegarn af polypropylen med oprindelse i Polen, Tjekkiet og Ungarn, godtages.>TABELPOSITION>"Artikel 2Denne afgørelse får virkning dagen efter offentliggørelsen i De Europæiske Fællesskabers Tidende.Udfærdiget i Bruxelles, den 25. april 2000.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 128 af 30.4.1998, s. 18.(3) EFT C 1 af 3.1.1998, s. 10.(4) EFT L 75 af 20.3.1999, s. 1.(5) EFT L 75 af 20.3.1999, s. 34.(6) Se side 1 i denne Tidende.